title: Sklep Evropske centralne banke (EU) 2016/702 z dne 18. aprila 2016 o spremembi Sklepa (EU) 2015/774 o programu nakupa vrednostnih papirjev javnega sektorja na sekundarnih trgih (ECB/2016/8)

text:
                  11.5.2016

                  SL

                  Uradni list Evropske unije

                  L 121/24

            SKLEP EVROPSKE CENTRALNE BANKE (EU) 2016/702
      z dne 18. aprila 2016
      o spremembi Sklepa (EU) 2015/774 o programu nakupa vrednostnih papirjev javnega sektorja na sekundarnih trgih (ECB/2016/8)
      SVET EVROPSKE CENTRALNE BANKE JE –
      ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
      ob upoštevanju Statuta Evropskega sistema centralnih bank in Evropske centralne banke ter zlasti drugega pododstavka člena 12.1 v povezavi s prvo alineo člena 3.1 in členom 18.1 Statuta,
      ob upoštevanju naslednjega:

                  (1)

                  S Sklepom Evropske centralne banke (EU) 2015/774 (ECB/2015/10) (1) je bil vzpostavljen program nakupa vrednostnih papirjev javnega sektorja na sekundarnih trgih, s katerim so se tedanji Eurosistemovi programi nakupa vrednostnih papirjev razširili na vrednostne papirje javnega sektorja. Program nakupa vrednostnih papirjev javnega sektorja na sekundarnih trgih je poleg tretjega programa nakupa kritih obveznic, programa nakupa listinjenih vrednostnih papirjev in prihodnjega programa nakupa vrednostnih papirjev podjetniškega sektorja del razširjenega programa nakupa vrednostnih papirjev. Cilj razširjenega programa nakupa vrednostnih papirjev je okrepiti transmisijo denarne politike, olajšati kreditiranje gospodarstva v euroobmočju, omiliti posojilne pogoje za gospodinjstva in podjetja ter prispevati k vrnitvi stopnje inflacije na raven, ki je v srednjeročnem obdobju pod 2 %, vendar blizu te vrednosti, kar je skladno s poglavitnim ciljem Evropske centralne banke, da ohranja stabilnost cen.

                  (2)

                  V skladu s pooblastili Sveta ECB za zagotavljanje stabilnosti cen bi bilo treba spremeniti nekatere značilnosti programa nakupa vrednostnih papirjev javnega sektorja na sekundarnih trgih, da se zagotovi trajna prilagoditev gibanja inflacije na raven, ki je v srednjeročnem obdobju pod 2 %, vendar blizu te vrednosti. Spremembe so skladne s pooblastili Sveta ECB na področju denarne politike in ustrezno upoštevajo vidike obvladovanja tveganj.

                  (3)

                  Natančneje, za doseganje ciljev programa nakupa vrednostnih papirjev javnega sektorja na sekundarnih trgih bi bilo treba likvidnost, ki se zagotovi trgu prek vseh nakupov v okviru razširjenega programa nakupa vrednostnih papirjev v posameznem mesecu, povečati na 80 milijard EUR.

                  (4)

                  Poleg tega bi bilo treba za tržne vrednostne papirje, ki jih izdajo primerne mednarodne organizacije in multilateralne razvojne banke, zvišati omejitve glede izdajateljev in omejitve deležev izdaj. Novi prag je bil določen tako, da se zagotovi, da bodo predvideni nakupi še naprej sorazmerni s cilji programa nakupa vrednostnih papirjev javnega sektorja na sekundarnih trgih, tudi glede na to, da je tveganje oviranja urejenega prestrukturiranja dolgov omejeno.

                  (5)

                  Z začetkom v aprilu 2016 bi bilo treba spremeniti dodelitev nakupov v okviru programa nakupa vrednostnih papirjev javnega sektorja na sekundarnih trgih med nakupe primernih tržnih dolžniških vrednostnih papirjev, ki jih izdajo mednarodne organizacije in multilateralne razvojne banke, ter nakupe drugih primernih tržnih dolžniških vrednostnih papirjev, da se dosežejo cilji tega programa ter zagotovi nemoteno izvajanje tega programa v času njegovega trajanja in ob povečanem obsegu nakupov.

                  (6)

                  Dodatno bi bilo treba za potrebe bonitetnih ocen tržnih dolžniških vrednostnih papirjev s strani zunanjih bonitetnih institucij upoštevati tudi bonitetne ocene zunanjih bonitetnih institucij za izdajo, kadar niti izdajatelj niti garant nima bonitetne ocene zunanje bonitetne institucije. Vendar bi moral imeti tržni vrednostni papir tako bonitetno oceno za izdajo, kot se zahteva za izpolnitev kriterijev primernosti za tržno finančno premoženje za kreditne posle Eurosistema. V Sklepu (EU) 2015/774 (ECB/2015/10) bi bilo treba upoštevati, da so ti kriteriji zdaj določeni v delu 4 Smernice Evropske centralne banke (EU) 2015/510 (ECB/2014/60) (2).

                  (7)

                  Zato je treba Sklep (EU) 2015/774 (ECB/2015/10) ustrezno spremeniti –

            SPREJEL NASLEDNJI SKLEP:
      Člen 1
      Spremembe
      Sklep (EU) 2015/774 (ECB/2015/10) se spremeni:

                  1.

                  v členu 3 se odstavek 2 nadomesti z naslednjim:
                  „2.   Tržni dolžniški vrednostni papirji so primerni za nakupe v okviru programa nakupa vrednostnih papirjev javnega sektorja na sekundarnih trgih, če izpolnjujejo kriterije primernosti za tržno finančno premoženje za kreditne posle Eurosistema v skladu z delom 4 Smernice Evropske centralne banke (EU) 2015/510 (ECB/2014/60) (*), ob upoštevanju naslednjih zahtev:

                              (a)

                              izdajatelj ali garant tržnih dolžniških vrednostnih papirjev mora imeti bonitetno oceno najmanj stopnje kreditne kvalitete 3 na usklajeni lestvici bonitetnih ocen Eurosistema, ki je izražena v obliki najmanj ene javne bonitetne ocene zunanje bonitetne institucije, ki je sprejeta v bonitetnem okviru Eurosistema;

                              (b)

                              če za izdajatelja ali garanta obstaja več bonitetnih ocen zunanjih bonitetnih institucij, velja pravilo najboljše ocene, tj. uporabi se najboljša razpoložljiva ocena zunanje bonitetne institucije za izdajatelja ali garanta. Če se izpolnjevanje zahtev glede kreditne kvalitete določi na podlagi bonitetne ocene zunanje bonitetne institucije za garanta, mora imeti jamstvo značilnosti sprejemljivega jamstva, kakor so določene v členu 87 in členih 113 do 115 Smernice (EU) 2015/510 (ECB/2014/60);

                              (c)

                              če za izdajatelja niti za garanta ni bonitetne ocene zunanje bonitetne institucije, mora imeti tržni dolžniški vrednostni papir najmanj eno bonitetno oceno zunanje bonitetne institucije za izdajo, ki ustreza najmanj stopnji kreditne kvalitete 3 na usklajeni lestvici bonitetnih ocen Eurosistema;

                              (d)

                              če bonitetna ocena sprejete zunanje bonitetne institucije za izdajatelja, garanta ali izdajo ne ustreza najmanj stopnji kreditne kvalitete 3 na usklajeni lestvici bonitetnih ocen Eurosistema, so tržni dolžniški vrednostni papirji primerni samo, če jih izda ali zanje v celoti jamči centralna država v državah članicah euroobmočja, kjer poteka program finančne pomoči, v zvezi s katerimi je Svet ECB na podlagi člena 8 Smernice ECB/2014/31 (**) odločil, da se Eurosistemov prag kreditne kvalitete ne uporablja;

                              (e)

                              v primeru pregleda programa finančne pomoči, ki poteka, se primernost za nakupe v okviru programa nakupa vrednostnih papirjev javnega sektorja na sekundarnih trgih odvzame in se povrne samo, če je rezultat pregleda pozitiven.

                     (*)  Smernica Evropske centralne banke (EU) 2015/510 z dne 19. decembra 2014 o izvajanju okvira denarne politike Eurosistema (ECB/2014/60) (UL L 91, 2.4.2015, str. 3)."

                     (**)  Smernica ECB/2014/31 Evropske centralne banke z dne 9. julija 2014 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja ter o spremembi Smernice ECB/2007/9 (UL L 240, 13.8.2014, str. 28).“;"

                  2.

                  člen 5 se nadomesti z naslednjim:
                  „Člen 5
                  Omejitve nakupov
                  1.   Ob upoštevanju člena 3 velja v okviru programa nakupa vrednostnih papirjev javnega sektorja na sekundarnih trgih za tržne dolžniške vrednostne papirje, ki izpolnjujejo merila iz člena 3, po konsolidaciji imetij v vseh portfeljih centralnih bank Eurosistema omejitev deleža izdaj po posameznih mednarodnih identifikacijskih številkah vrednostnih papirjev (ISIN). Omejitev deleža izdaj znaša:

                              (a)

                              50 % po posameznih ISIN za primerne tržne dolžniške vrednostne papirje, ki jih izdajo primerne mednarodne organizacije in multilateralne razvojne banke;

                              (b)

                              33 % po posameznih ISIN za druge primerne tržne dolžniške vrednostne papirje, razen za tovrstne primerne tržne dolžniške vrednostne papirje s klavzulo o skupnem ukrepanju, ki se razlikuje od vzorčne klavzule o skupnem ukrepanju za euroobmočje, ki jo je oblikoval Ekonomsko-finančni odbor in so jo uvedle države članice v skladu s členom 12(3) Pogodbe o ustanovitvi Evropskega mehanizma za stabilnost, za katere znaša 25 % po posameznih ISIN, se bo pa zvišala na 33 %, pod pogojem, da se v vsakem posameznem primeru preveri, da imetje 33 % teh vrednostnih papirjev po posameznih ISIN ne bo povzročilo, da bi centralne banke Eurosistema dosegle manjšinske deleže, ki lahko preprečijo sprejetje odločitev pri urejenem prestrukturiranju dolgov.

                        2.   Za vse tržne dolžniške vrednostne papirje, ki so primerni za nakupe v okviru programa nakupa vrednostnih papirjev javnega sektorja na sekundarnih trgih in imajo preostalo zapadlost, kakor je določena v členu 3, velja skupna omejitev po konsolidaciji imetij v vseh portfeljih centralnih bank Eurosistema v višini:

                              (a)

                              50 % nezapadlih vrednostnih papirjev izdajatelja, ki je primerna mednarodna organizacija ali multilateralna razvojna banka, ali

                              (b)

                              33 % nezapadlih vrednostnih papirjev izdajatelja, ki ni primerna mednarodna organizacija ali multilateralna razvojna banka.

                        3.   Za dolžniške vrednostne papirje iz točke (d) člena 3(2) se uporabljajo drugačne omejitve glede izdajateljev in omejitve deležev izdaj. Te omejitve bo določil Svet ECB ob upoštevanju vidikov obvladovanja tveganj in delovanja trga.“;

                  3.

                  v členu 6 se odstavek 1 nadomesti z naslednjim:
                  „1.   Od knjigovodske vrednosti nakupov tržnih dolžniških vrednostnih papirjev, ki so primerni v okviru programa nakupa vrednostnih papirjev javnega sektorja na sekundarnih trgih, mora biti 10 % v vrednostnih papirjih, ki jih izdajo primerne mednarodne organizacije in multilateralne razvojne banke, ter 90 % v vrednostnih papirjih, ki jih izdajo primerna centralna, regionalna ali lokalna država in priznane agencije, ali, kadar to pride v poštev na podlagi člena 3(4) tega sklepa, v vrednostnih papirjih, ki jih izdajo primerne javne nefinančne družbe. To dodelitev preverja Svet ECB. Nakupe dolžniških vrednostnih papirjev, ki jih izdajo primerne mednarodne organizacije, multilateralne razvojne banke ter regionalna in lokalna država, izvajajo samo NCB.“;

                  4.

                  v členu 6 se odstavek 2 nadomesti z naslednjim:
                  „2.   Delež NCB v knjigovodski vrednosti nakupov tržnih dolžniških vrednostnih papirjev, ki so primerni v okviru programa nakupa vrednostnih papirjev javnega sektorja na sekundarnih trgih, znaša 90 %, preostalih 10 % pa kupi ECB. Razdelitev nakupov po državah se opravi v skladu s ključem za vpis kapitala v ECB iz člena 29 Statuta ESCB.“

            Člen 2
      Začetek veljavnosti
      Ta sklep začne veljati 19. aprila 2016. Uporablja se od 19. aprila 2016.

         V Frankfurtu na Majni, 18. aprila 2016

               Predsednik ECB

            Mario DRAGHI

         (1)  Sklep Evropske centralne banke (EU) 2015/774 z dne 4. marca 2015 o programu nakupa vrednostnih papirjev javnega sektorja na sekundarnih trgih (ECB/2015/10) (UL L 121, 14.5.2015, str. 20).

         (2)  Smernica Evropske centralne banke (EU) 2015/510 z dne 19. decembra 2014 o izvajanju okvira denarne politike Eurosistema (ECB/2014/60) (UL L 91, 2.4.2015, str. 3).


title: Sklep Sveta z dne 28. novembra 1997 o izvajanju Skupnega stališča 95/544/SZVP o Nigeriji

text:
Pomembno pravno obvestilo

|

31997D0820

Uradni list L 338 , 09/12/1997 str. 0007 - 0007

		Sklep Svetaz dne 28. novembra 1997o izvajanju Skupnega stališča 95/544/SZVP o Nigeriji(97/820/SZVP)SVET EVROPSKE UNIJE JEob upoštevanju Pogodbe o Evropski uniji in zlasti člena J.2 Pogodbe,ker je Svet 4. decembra 1995 na podlagi člena J.2 Pogodbe o Evropski uniji sprejel Skupno stališče 95/544/SZVP o Nigeriji [1];ker je bilo Skupno stališče 95/544/SZVP s Sklepom Sveta 97/821/SZVP [2] podaljšano do 1. novembra 1998;ker je za izvajanje omenjenega skupnega stališča treba določiti nekatere usmeritve,SKLENIL:Člen 11. Države članice Unije lahko izdajajo vizume vsem nigerijskim državljanom, ki sodelujejo na mednarodnih konferencah na njihovem ozemlju, še zlasti na sestankih v okviru Četrte konvencije med državami AKP in ES, podpisane 15. decembra 1989 v Loméju.2. Države članice v želji po spoštovanju svojih mednarodnih obveznosti lahko dovolijo izjeme od odstavka 1 Skupnega stališča 95/544/SZVP:- glede na določbe sporazuma o sedežu,- zaradi nadaljnjega izvajanja obveznosti, ki so obstajale že pred sprejetjem skupnega stališča iz leta 1995, zlasti na področju športnih dogodkov, ki jih organizirajo mednarodne športne federacije kot so svetovni pokal v nogometu 1998 in že organizirane pripravljalne tekme ter tudi svetovno prvenstvo v košarki 1998.Države članice o določbah tega sklepa obvestijo športne federacije.3. Izjeme od odstavka 1 Skupnega stališča 95/544/SZVP se lahko dovolijo iz nujnih humanitarnih razlogov.Člen 2Vizumi se izdajo samo na individualni podlagi po predhodnem obvestilu vsem državam članicam.Člen 3Ta sklep se objavi v Uradnem listu.V Bruslju, 28. novembra 1997Za SvetPredsednikG. Wohlfart[1] UL L 309, 21.12.1995, str. 1.[2] UL L 337, 9.12.1997, str. 8.--------------------------------------------------


title: Sklep Sveta z dne 27. junija 1994 o sklenitvi Sporazuma o znanstvenem in tehničnem sodelovanju med Evropsko skupnostjo in Avstralijo

text:
Pomembno pravno obvestilo

|

31994D0457

Uradni list L 188 , 22/07/1994 str. 0017 - 0017 finska posebna izdaja: poglavje 11 zvezek 32 str. 0101  švedska posebna izdaja: poglavje 11 zvezek 32 str. 0101

		Sklep Svetaz dne 27. junija 1994o sklenitvi Sporazuma o znanstvenem in tehničnem sodelovanju med Evropsko skupnostjo in Avstralijo(94/457/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členom 130 m v povezavi s členom 228(2), prvim stavkom, in členom 228(3), prvim pododstavkom Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ker Skupnost in Avstralija izvajata posebne raziskovalne programe na področjih skupnega interesa;ker sta na podlagi preteklih izkušenj v okviru Dogovora med Vlado Avstralije in Komisijo Evropskih skupnosti za sodelovanje v znanosti in tehnologiji, podpisanega 12. novembra 1986, obe strani izrazili željo po vzpostavitvi bolj formalnega okvira sodelovanja v znanosti in tehnologiji;ker je Svet s sklepom 21. maja 1992 pooblastil Komisijo, da s pogajanji uskladi sporazum za znanstveno in tehnološko sodelovanje med Skupnostjo in Avstralijo;ker Skupnost in Avstralija od sodelovanja pričakujeta vzajemno korist;ker, brez poseganja v ustrezne določbe Pogodbe, sporazum in vse dejavnosti, ki se izvajajo v skladu s tem sporazumom, ne bodo v nobenem primeru vplivale na pristojnosti držav članic, da z Avstralijo vzpostavljajo dvostranske dejavnosti na področju znanosti, tehnologije, raziskav in razvoja, in, če je primerno, v ta namen sklepajo sporazume;ker je bil ta sporazum v imenu Skupnosti podpisan v Canberri 23. februarja 1994;ker je treba Sporazum o znanstvenem in tehničnem sodelovanjem med Evropsko skupnostjo in Avstralijo odobriti,SKLENIL:Člen 1Sporazum o znanstvenem in tehničnem sodelovanju med Evropsko skupnostjo in Avstralijo se odobri v imenu Skupnosti.Besedilo sporazuma je priloženo temu sklepu.Člen 2Predsednik Sveta notificira, kot je določeno v členu 11 Sporazuma.V Bruslju, 27. junija 1994Za SvetPredsednikC. Simitis[1] UL C 181, 3.7.1993, str. 9.[2] UL C 315, 22.11.1993.[3] UL C 304, 10.11.1993, str. 3.--------------------------------------------------


title: Sklep Sveta 2013/354/SZVP z dne 3. julija 2013 o Policijski misiji Evropske unije za Palestinska ozemlja (EUPOL COPPS)

text:
               4.7.2013

               SL

               Uradni list Evropske unije

               L 185/12

         SKLEP SVETA 2013/354/SZVP
   z dne 3. julija 2013
   o Policijski misiji Evropske unije za Palestinska ozemlja (EUPOL COPPS)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 14. novembra 2005 sprejel Skupni ukrep 2005/797/SZVP o Policijski misiji Evropske unije za Palestinska ozemlja (1) (EUPOL COPPS) za obdobje treh let. Operativna faza EUPOL COPPS se je začela 1. januarja 2006.

               (2)

               Svet je 17. decembra 2010 sprejel Sklep 2010/784/SZVP (2) o Policijski misiji Evropske unije za Palestinska ozemlja (EUPOL COPPS), s katerim se je misija EUPOL COPPS nadaljevala tudi po 1. januarju 2011. Sklep 2010/784/SZVP preneha veljati 30. junija 2013.

               (3)

               Politični in varnostni odbor (PVO) je 7. junija 2013 priporočil, naj se misija podaljša še za eno leto, tj. do 30. junija 2014.

               (4)

               Za misijo bi bilo treba aktivirati stražarsko zmogljivost.

               (5)

               Misija EUPOL COPPS se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije, kot je navedeno v členu 21 Pogodbe o Evropski uniji (PEU) –

         SPREJEL NASLEDNJI SKLEP:
   Člen 1
   Misija
   1.   Policijska misija Evropske unije za Palestinska ozemlja, v nadaljnjem besedilu: EUPOL COPPS, vzpostavljena s Skupnim ukrepom 2005/797/SZVP, se s 1. julijem 2013 nadaljuje.
   2.   EUPOL COPPS deluje v skladu z nalogami misije, opredeljenimi v členu 2.
   Člen 2
   Naloge misije
   Cilj EUPOL COPPS je v sodelovanju s programi Unije za izgradnjo institucij in drugimi mednarodnimi prizadevanji v širšem varnostnem okviru, vključno z reformo kazenskega sodstva, prispevati k vzpostavitvi trajnostnih in učinkovitih policijskih struktur, za katere bodo odgovorni Palestinci, skladnih z najboljšimi mednarodnimi standardi.
   S tem namenom EUPOL COPPS:

               (a)

               palestinski civilni policiji (PCP) pomaga pri izvajanju Programa za razvoj palestinske policije, in sicer s svetovanjem in tesnim mentorskim sodelovanjem s PCP, še posebej pa z višjimi uradniki na ravni policijskih okrožij in uprav ter na ravni ministrstva;

               (b)

               usklajuje in skrbi za lažje zagotavljanje pomoči Unije in držav članic, na ustrezno prošnjo pa tudi mednarodne pomoči PCP;

               (c)

               svetuje o kazenskopravnih elementih, povezanih s policijo;

               (d)

               oblikuje projektno skupino za določanje in izvajanje projektov. Misija po potrebi poskrbi za usklajevanje, lažji potek in svetovanje v zvezi s projekti, ki jih izvajajo države članice in tretje države pod njihovo odgovornostjo na področjih, povezanih z misijo, in v podporo njenim ciljem.

         V povezavi z navedenimi nalogami lahko EUPOL COPPS zagotavlja storitve in blago, sklepa pogodbe in upravne dogovore, zaposluje osebje, odpira bančne račune, pridobiva premičnine ali z njimi razpolaga ter poravnava obveznosti in je lahko stranka v sodnem postopku.
   Člen 3
   Pregled
   Redni šestmesečni pregledi na podlagi meril ocenjevanja, določenih v konceptu operacij (CONOPS) in operativnem načrtu (OPLAN), in ob upoštevanju razvoja razmer na terenu, bodo omogočali, da se obseg in področje delovanja EUPOL COPPS po potrebi prilagodita.
   Člen 4
   Poveljevanje in struktura
   1.   EUPOL COPPS ima kot operacija kriznega upravljanja enotno strukturo poveljevanja.
   2.   Struktura misije EUPOL COPPS je v skladu z načrti misije.
   Člen 5
   Civilni poveljnik operacije
   1.   Direktor civilnih zmogljivosti za načrtovanje in izvajanje operacij (CPCC) je tudi poveljnik civilne operacije za misijo EUPOL COPPS.
   2.   Poveljnik civilne operacije, ki ga politično nadzira in strateško vodi PVO in je splošno podrejen visokemu predstavniku Unije za zunanje zadeve in varnostno politiko (VP), poveljuje misiji EUPOL COPPS na strateški ravni in jo nadzira.
   3.   Civilni poveljnik operacije v zvezi z izvajanjem operacij zagotavlja ustrezno in učinkovito izvajanje odločitev Sveta ter odločitev PVO, vključno s tem, da vodji misije po potrebi daje navodila na strateški ravni, mu svetuje in zagotavlja tehnično podporo.
   4.   Civilni poveljnik operacije poroča Svetu prek VP.
   5.   Vsi napoteni člani osebja ostajajo v skladu z nacionalnimi pravili pod polnim poveljstvom nacionalnih organov države članice, ki jih je napotila, zadevne institucije Unije ali Evropske službe za zunanje delovanje (ESZD). Ti organi prenesejo operativni nadzor (OPCON) nad svojim osebjem, skupinami in enotami na civilnega poveljnika operacije.
   6.   Civilni poveljnik operacije je v celoti odgovoren za ustrezno izvajanje dolžnosti skrbnega ravnanja Unije.
   7.   Poveljnik civilne operacije in posebni predstavnik Evropske unije (PPEU) za mirovni proces na Bližnjem vzhodu se po potrebi med seboj posvetujeta.
   Člen 6
   Vodja misije
   1.   Vodja misije prevzame odgovornost za misijo in v zvezi z njo izvaja poveljevanje in kontrolo na območju operacij ter je neposredno odgovoren civilnemu poveljniku operacije.
   2.   Vodja misije je njen predstavnik. Za naloge upravljanja v zvezi s kadrovskimi in finančnimi zadevami lahko pooblasti člane misije, ki to delo opravljajo pod njegovo/njeno odgovornostjo.
   3.   Vodja misije izvršuje poveljevanje in nadzor nad osebjem, skupinami in enotami iz sodelujočih držav, kot jih dodeli poveljnik civilne operacije, skupaj z upravno in logistično pristojnostjo, tudi nad sredstvi, viri in informacijami, ki so na razpolago misiji.
   4.   Vodja misije izdaja navodila celotnemu osebju misije za učinkovito izvajanje EUPOL COPPS na območju operacije, pri čemer prevzame usklajevanje in vsakodnevno upravljanje misije ter sledi navodilom poveljnika civilne operacije na strateški ravni.
   5.   Vodja misije je odgovoren za disciplinski nadzor nad osebjem. Za napoteno osebje disciplinske ukrepe izvršuje zadevni nacionalni organ, institucija Unije ali ESZD.
   6.   Vodja misije predstavlja misijo EUPOL COPPS na območju operacij in zagotavlja ustrezno prepoznavnost misije.
   7.   Vodja misije se po potrebi usklajuje z drugimi akterji Unije na terenu. PPEU za mirovni proces na Bližnjem vzhodu brez poseganja v strukturo poveljevanja daje vodji misije politične smernice na lokalni ravni, pri čemer se posvetuje z vodji delegacij Unije.
   Člen 7
   Osebje EUPOL COPPS
   1.   Število in pristojnosti osebja EUPOL COPPS so skladne z nalogami misije, določenimi v členu 2, in strukturo, določeno v členu 4.
   2.   Misijo EUPOL COPPS sestavlja predvsem osebje, ki ga napotijo države članice, institucije Unije ali ESZD. Vsaka država članica, institucija Unije ali ESZD krije stroške v zvezi z osebjem, ki ga je napotila, tudi plače, zdravstveno zavarovanje, stroške potovanja na območje misije in nazaj ter nadomestila, z izjemo ustreznih dnevnic, ter nadomestila za težke razmere in tveganje.
   3.   EUPOL COPPS lahko pogodbeno zaposli mednarodno ali lokalno osebje, če zahtevanih nalog ne opravlja osebje, ki so ga napotile države članice, institucije Unije ali ESZD.
   4.   Pogoji zaposlitve ter pravice in obveznosti mednarodnega in lokalnega osebja se določijo v pogodbah med misijo EUPOL COPPS in člani osebja.
   5.   Osebje misije lahko po potrebi napotijo tudi tretje države. Vsaka tretja država nosi stroške v zvezi z osebjem, ki ga napoti, vključno s plačami, zdravstvenim zavarovanjem, nadomestili, zavarovanjem povečanega tveganja in stroški potovanja na območje misije in nazaj.
   Člen 8
   Status osebja EUPOL COPPS
   1.   Status (misije) EUPOL COPPS in njenega osebja, vključno z morebitnimi privilegiji, imunitetami in dodatnimi jamstvi, potrebnimi za izpolnjevanje in nemoteno delovanje te misije, se določi v sporazumu, ki se sklene v skladu s členom 37 PEU in po postopku iz člena 218 Pogodbe o delovanju Evropske unije.
   2.   Država članica, institucija Unije ali ESZD, ki je napotila člana osebja, je odgovorna za vse pritožbe v zvezi z napotitvijo, ki jih vložijo člani osebja ali pa se nanašajo nanje. Zadevna država članica, institucija Unije ali ESZD so odgovorne za vložitev morebitne tožbe zoper napotene osebe.
   Člen 9
   Politični nadzor in strateško vodenje
   1.   PVO politično nadzoruje misijo in jo strateško vodi pod odgovornostjo Sveta in VP. Svet pooblašča PVO za sprejemanje ustreznih odločitev v skladu s tretjim odstavkom člena 38 PEU. To pooblastilo vključuje pristojnost za imenovanje vodje misije na predlog VP ter za spreminjanje CONOPS in OPLAN. Obsega tudi pristojnosti za naknadna imenovanja vodij misije. Za odločanje o ciljih in prenehanju misije je še naprej pristojen Svet.
   2.   PVO redno poroča Svetu.
   3.   Poveljnik civilne operacije in vodja misije o zadevah v njuni pristojnosti redno in kadar je potrebno pošiljata poročila PVO.
   Člen 10
   Sodelovanje tretjih držav
   1.   Brez poseganja v avtonomijo odločanja Unije in v njen enotni institucionalni okvir se k sodelovanju v EUPOL COPPS lahko povabijo tretje države, če prevzamejo stroške z njihove strani napotenega osebja, vključno s plačami, zdravstvenim zavarovanjem, nadomestili, zavarovanjem povečanega tveganja in stroški za potovanje na območje misije in nazaj, ter ustrezno prispevajo k pokrivanju tekočih stroškov EUPOL COPPS.
   2.   Tretje države, ki prispevajo k EUPOL COPPS, imajo enake pravice in dolžnosti v zvezi z vsakodnevnim upravljanjem misije kot države članice.
   3.   Svet pooblašča PVO za sprejemanje ustreznih odločitev glede odobritve predlaganih prispevkov in za ustanovitev odbora prispevajočih držav.
   4.   Podrobnejša pravila glede sodelovanja tretjih držav se določijo v sporazumih, ki se sklenejo v skladu s členom 37 PEU, in po potrebi z dodatnimi tehničnimi dogovori. Če Unija in tretja država skleneta sporazum o vzpostavitvi okvira za sodelovanje te tretje države v operacijah Unije za krizno upravljanje, se za EUPOL COPPS uporabljajo določbe tega sporazuma.
   Člen 11
   Varnost
   1.   Civilni poveljnik operacije v skladu s členom 5 usmerja načrtovanje varnostnih ukrepov vodje misije in zagotavlja, da se ti ukrepi za EUPOL COPPS ustrezno in učinkovito izvajajo.
   2.   Vodja misije je odgovoren za varnost misije EUPOL COPPS in zagotavljanje skladnosti z minimalnimi varnostnimi zahtevami, ki se uporabljajo za misijo EUPOL COPPS, v skladu s politiko Unije v zvezi z varnostjo osebja, napotenega v operativni vlogi izven Unije v skladu z naslovom V PEU in s tem povezanimi instrumenti.
   3.   Vodji misije pomaga višji uradnik za varnost misije (SMSO), ki poroča vodji misije in vzdržuje tesne delovne stike z ESZD.
   4.   Osebje misije EUPOL COPPS pred začetkom dela opravi obvezno varnostno usposabljanje v skladu z OPLAN. Na območju napotitve se udeležijo tudi rednega usposabljanja za obnovitev znanja, ki ga organizira SMSO.
   5.   Vodja misije je odgovoren za varovanje tajnih podatkov EU v skladu s Sklepom Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (3).
   Člen 12
   Finančna ureditev
   1.   Referenčni finančni znesek za kritje odhodkov v zvezi z misijo EUPOL COPPS za obdobje od 1. julija 2013 do 30. junija 2014 je 9 570 000 EUR.
   2.   Vsi odhodki se upravljajo v skladu s postopki in pravili, ki se uporabljajo za splošni proračun Unije.
   3.   Državljani sodelujočih tretjih držav in sosednjih držav se lahko prijavljajo na javne razpise. Po odobritvi Komisije lahko vodja misije sklepa tehnične dogovore z državami članicami, sodelujočimi tretjimi državami in drugimi mednarodnimi subjekti za naročanje opreme, storitev in prostorov za EUPOL COPPS.
   4.   EUPOL COPPS je odgovorna za izvajanje proračuna misije. V ta namen podpiše pogodbo s Komisijo.
   5.   EUPOL COPPS je odgovorna za vse terjatve in obveznosti, ki nastanejo pri izvajanju mandata od 1. julija 2013 naprej, z izjemo morebitnih terjatev v zvezi z resnimi kršitvami vodje misije, za katere je odgovoren/odgovorna sam/a.
   6.   Finančna ureditev upošteva operativne potrebe EUPOL COPPS, vključno z združljivostjo opreme in interoperabilnostjo njenih ekip.
   7.   Odhodki so upravičeni od datuma začetka veljavnosti tega sklepa.
   Člen 13
   Razkritje podatkov
   1.   VP je pooblaščen, da tretjim državam, ki se pridružijo temu sklepu, po potrebi in v skladu z operativnimi potrebami misije v skladu s Sklepom 2011/292/EU posreduje tajne podatke in dokumente EU do stopnje "RESTREINT UE", pripravljene za namene misije.
   2.   V primeru posebnih in neposrednih operativnih potreb je VP pooblaščen tudi, da lokalnim organom v skladu s Sklepom 2011/292/EU posreduje tajne podatke in dokumente EU do stopnje "RESTREINT UE", pripravljene za namene misije. V ta namen se sklenejo dogovori med VP ter pristojnimi lokalnimi organi.
   3.   VP je pooblaščen, da tretjim državam, pridruženim temu sklepu, in lokalnim organom posreduje vse netajne dokumente EU v zvezi s posvetovanji Sveta o misiji EUPOL COPPS, za katere v skladu s členom 6(1) Poslovnika Sveta velja obveznost varovanja poslovne skrivnosti (4).
   4.   VP lahko pooblastila iz odstavkov od 1, 2 in 3 in tudi možnost sklepanja dogovorov iz odstavka 2 prenese na svoje podrejene osebe, na civilnega poveljnika operacije in/ali na vodjo misije.
   Člen 14
   Stražarska zmogljivost
   Za EUPOL COPPS se aktivira stražarska zmogljivost.
   Člen 15
   Začetek veljavnosti
   Ta sklep začne veljati na dan sprejetja.
   Uporabljati se začne 1. julija 2013.
   Veljati preneha 30. junija 2014.

      V Bruslju, 3. julija 2013

            Za Svet

            Predsednik

         L. LINKEVIČIUS

      (1)  UL L 300, 17.11.2005, str. 65.

      (2)  UL L 335, 18.12.2010, str. 60.

      (3)  UL L 141, 27.5.2011, str. 17.

      (4)  Sklep Sveta 2009/937/EU z dne 1. decembra 2009 o Poslovniku Sveta (UL L 325, 11.12.2009, str. 35).


title: 2005/554/ES, Euratom: Sklep Sveta z dne 12. julija 2005 o prilagoditvi dnevnic, ki se izplačujejo članom Evropskega ekonomsko-socialnega odbora in njihovim namestnikom

text:
               20.7.2005

               SL

               Uradni list Evropske unije

               L 188/35

      SKLEP SVETA

   z dne 12. julija 2005
   o prilagoditvi dnevnic, ki se izplačujejo članom Evropskega ekonomsko-socialnega odbora in njihovim namestnikom
   (2005/554/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti četrtega pododstavka člena 258 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti četrtega pododstavka člena 166 Pogodbe,
   ob upoštevanju prošnje Evropskega ekonomsko-socialnega odbora z dne 4. aprila 2005,
   ob upoštevanju naslednjega:
   Zneske dnevnic, ki se izplačujejo članom Evropskega ekonomsko-socialnega odbora in njihovim namestnikom, določene s Sklepom Sveta 81/121/EGS (1), je treba prilagoditi –
   SKLENIL:
   Člen 1
   Člen 2 Sklepa 81/121/EGS se nadomesti z naslednjim:

      „Člen 2
      1.   Dnevnica za dan potovanja znaša:

                  —

                  130 EUR za člane in namestnike.

            2.   Dnevnica za en dan zasedanja znaša:

                  —

                  208 EUR za člane in namestnike.

            3.   Kadar upravičenec predloži ustrezno dokazilo o tem, da je imel stroške prenočevanja v kraju dela, prejme dodatno dnevnico v višini 30 EUR.“.

   Člen 2
   Ta sklep začne učinkovati 12. julija 2005.

      V Bruslju, 12. julija 2005

            Za Svet

            Predsednik

         G. BROWN

      (1)  UL L 67, 12.3.1981, str. 29. Sklep, kakor je bil nazadnje spremenjen s Sklepom 2002/985/ES, Euratom (UL L 343, 18.12.2002, str. 31).


title: 2014/568/EU: Sklep Evropskega parlamenta z dne 3. aprila 2014 o zaključnem računu Evropske policijske akademije za proračunsko leto 2012

text:
               5.9.2014

               SL

               Uradni list Evropske unije

               L 266/180

         SKLEP EVROPSKEGA PARLAMENTA
   z dne 3. aprila 2014
   o zaključnem računu Evropske policijske akademije za proračunsko leto 2012
   (2014/568/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske policijske akademije za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2012 z odgovori akademije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (4), zlasti člena 16 Sklepa,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju Sklepa Komisije C(2011) 4680 z dne 30. junija 2011, s katerim je odobrila odstopanje od Uredbe (ES, Euratom) št. 2343/2002, ki ga je zahtevala Evropska policijska akademija,

               —

               ob upoštevanju poročila Evropske policijske akademije z dne 12. julija 2010 o povračilu zasebnih izdatkov (10/0257/KA),

               —

               ob upoštevanju zunanje revizije, ki jo je Evropska policijska akademija (št. pogodbe CEPOL/2010/001) naročila v zvezi s povračilom zasebnih izdatkov,

               —

               ob upoštevanju končnega poročila o petletnem zunanjem ocenjevanju Evropske policijske akademije (št. pogodbe CEPOL/CT/2010/002),

               —

               ob upoštevanju letnega poročila o dejavnostih generalnega direktorata za pravosodje, svobodo in varnost za leto 2009,

               —

               ob upoštevanju četrtega poročila Evropske policijske akademije o napredku pri izvajanju večletnega akcijskega načrta za obdobje 2010–2014,

               —

               ob upoštevanju poročila Računskega sodišča o izvajanju večletnega akcijskega načrta Evropske policijske akademije za obdobje 2010–2014,

               —

               ob upoštevanju sporočila službe za notranjo revizijo z dne 4. julija 2011 (ref. Ares (2011) 722 479) o tretjem poročilu o napredku pri izvajanju večletnega akcijskega načrta Evropske policijske akademije za obdobje 2010–2014,

               —

               ob upoštevanju poročila Evropske policijske akademije o izvajanju resolucije Evropskega parlamenta o podelitvi razrešnice Evropski policijski akademiji za proračunsko leto 2009 ter prilog k temu poročilu,

               —

               ob upoštevanju poročila Evropske policijske akademije o uporabi priročnika za javna naročila v obdobju od 1. julija 2010 do 1. julija 2011 ter priloge k temu poročilu,

               —

               ob upoštevanju člena 77 in priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0240/2014),

               1.

               odobri zaključni račun Evropske policijske akademije za proračunsko leto 2012;

               2.

               naroči svojemu predsedniku, naj ta sklep posreduje direktorju Evropske policijske akademije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 29.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 256, 1.10.2005, str. 63.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2011/604/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2009

text:
               27.9.2011

               SL

               Uradni list Evropske unije

               L 250/224

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2009
   (2011/604/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za upravljanje in operativno sodelovanje na zunanjih mejah držav članic za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe Sveta (ES) št. 2007/2004 z dne 26. oktobra 2004 o ustanovitvi Evropske agencije za upravljanje in operativno sodelovanje na zunanjih mejah držav članic Evropske unije (3), in zlasti člena 30 Uredbe,
   ob upoštevanju Uredbe Komisije (ES, Euratom) št. 2343/2002 dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0145/2011),

               1.

               podeli razrešnico izvršnemu direktorju Evropske agencije za upravljanje in operativno sodelovanje na zunanjih mejah držav članic Evropske unije glede izvrševanja proračuna agencije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za upravljanje in operativno sodelovanje na zunanjih mejah držav članic, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 40.

      (2)  UL L 248, 16.9.2002, str. 1.

      (3)  UL L 349, 25.11.2004, str. 1.

      (4)  UL L 357, 31.12.2002, str. 72.
    ---documentbreak---

               27.9.2011

               SL

               Uradni list Evropske unije

               L 250/226

         RESOLUCIJA EVROPSKEGA PARLAMENTA
   z dne 10. maja 2011
   s pripombami, ki so del sklepa o razrešnici glede izvrševanja proračuna Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2009
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za upravljanje in operativno sodelovanje na zunanjih mejah držav članic za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe Sveta (ES) št. 2007/2004 z dne 26. oktobra 2004 o ustanovitvi Evropske agencije za upravljanje in operativno sodelovanje na zunanjih mejah držav članic Evropske unije (3), in zlasti člena 30 Uredbe,
   ob upoštevanju Uredbe Komisije (ES, Euratom) št. 2343/2002 dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0145/2011),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

               B.

               ker je Parlament 5. maja 2010 izvršnemu direktorju Evropske agencije za upravljanje in operativno sodelovanje na zunanjih mejah držav članic Evropske unije podelil razrešnico glede izvrševanja proračuna agencije za proračunsko leto 2008 (5) in v resoluciji, ki spremlja sklep o razrešnici, med drugim:

                           —

                           izrazil skrb, da je Računsko sodišče ugotovilo številne pomanjkljivosti, ki jih je že poudarilo v svojih letnih poročilih za leto 2006 in 2007, in ki zadevajo predvsem:

                                       (i)

                                       visoko število prenosov in razveljavitev (porabljenih ni bilo 49 % (leta 2008), skoraj 69 % (leta 2007) in 55 % (leta 2006) razpoložljivih sredstev);

                                       (ii)

                                       dejstvo, da so bile pravne obveznosti vnesene pred zadevnimi proračunskimi obveznostmi;

                                       (iii)

                                       dejstvo, v skladu z Računskim sodiščem, da postopki zaposlovanja ne upoštevajo pravil, zlasti glede preglednosti in nediskriminatorne narave zadevnih postopkov,

                           —

                           poziva agencijo, naj izboljša svoje finančno upravljanje, zlasti glede povečanja svojega proračuna za proračunski leti 2007 in 2008,

               C.

               ker je bilo leto 2008 četrto polno leto delovanja agencije,

               D.

               ker je proračun agencije za leto 2009 znašal 88 800 000 EUR, kar je za 28 % več kot v proračunskem letu 2008,

               1.

               z zadovoljstvom ugotavlja, da je Računsko sodišče pridobilo razumno zagotovilo, da so letni računovodski izkazi agencije za proračunsko leto 2009 z vseh pomembnih vidikov zanesljivi in da so z njimi povezane transakcije kot celota zakonite in pravilne;

      Znatno povečanje proračuna

               2.

               ugotavlja, da se je proračun agencije v zadnjih štirih letih znatno povečal; ugotavlja, da se je za proračunsko leto 2009 proračun povečal za več kot trikrat v primerjavi s proračunskim letom 2006 (19 200 000 EUR);

      Uspešnost

               3.

               pozdravlja dejstvo, da je junija 2009 upravni odbor agencije sprejel večletni načrt za obdobje 2010–2013, čeprav to ni predvideno v njeni osnovni uredbi; poudarja pomen tega večletnega načrta, saj bo tako agencija lahko bolje načrtovala svoje dejavnosti in ocenjevala z njimi povezana tveganja; vendar poziva agencijo, naj čim prej vzpostavi povezavo med svojim delovnim programom in finančnimi napovedmi;

               4.

               ponovno poziva, naj agencija v razpredelnici, ki se priloži prihodnjemu poročilu Računskega sodišča, predstavi primerjavo med rezultati, doseženimi v letu, ki ga obravnava razrešnica, in rezultati, doseženimi v predhodnem proračunskem letu, da bi organ za razrešnico lahko bolje ocenil uspešnost agencije v vmesnem obdobju;

               5.

               pozdravlja pobudo agencije, ki je leta 2009 začela uporabljati sistem za obvladovanje uspešnosti Frontex, da bi bolje obveščala svoj upravni odbor z zagotavljanjem podatkov o vplivu dejavnosti agencije; ugotavlja, da je novi sistem namenjen spodbujanju poročanja, ki je bolj usmerjeno v rezultate, in bo tako dopolnilo kazalnike vložkov in kazalnike rezultatov; vendar poziva agencijo, naj zagotovi podatke o vplivu svojih dejavnosti in o tem obvesti organ za razrešnico;

               6.

               ugotavlja, da bi morala razrešnica glede izvrševanja proračuna agencije temeljiti tudi na njeni uspešnosti poslovanja med letom;

      Sodelovanje z državami članicami

               7.

               poziva agencijo, naj izboljša svoje finančno upravljanje glede vračanja stroškov, ki so jih imele države članice, tako da skupaj z njimi opredeli izvore težav, da bi tako skupaj vpeljale primerne rešitve;

      Prenos sredstev in razveljavitve odobrenih sredstev

               8.

               je zaskrbljen, saj je Računsko sodišče poročalo o prenosih, ki so bili ugotovljeni že v letnih poročilih za leto 2006, 2007 in 2008; zlasti obžaluje povečano število prenosov in razveljavitev, ki se pojavljajo od leta 2006;

               9.

               zato poziva agencijo, naj izboljša raven porabe sredstev tako, da pripravi primerna navodila in postopke za analizo morebitnih prenosov, da se tako kar najbolj zmanjša obseg prenesenih sredstev; meni, da mora agencija izboljšati načrtovanje in spremljanje svojih dejavnosti;

               10.

               zaskrbljen je tudi, ker je agencija razveljavila odobritve (13 900 000 EUR za leto 2009 in 13 000 000 EUR za leto 2008);

               11.

               ugotavlja, da je Računsko sodišče poročalo o 28 proračunskih prenosih, ki so nastali zaradi tega, ker postopki za pripravo proračuna niso bili zadostno strogi; ugotavlja tudi, da do konca leta 2009 šest od 39 proračunskih vrstic iz naslova II – Upravni izdatki – ni bilo uporabljenih, in da je bilo 35 % zadevnih odobritev razveljavljenih;

               12.

               poudarja, da visoko število prenosov in razveljavitev kaže na to, da agencija ni mogla obvladovati tako velikega povečanja svojega proračuna; sprašuje se, ali ne bi bilo bolj odgovorno, da bi bili proračunski organ v prihodnje previdnejši pri odločanju glede povečanja proračuna agencije, ob upoštevanju časa, ki se potrebuje za izvedbo novih dejavnosti; zato poziva agencijo, naj mu posreduje podrobnejše informacije glede izvedljivosti svojih prihodnjih obveznosti;

               13.

               vendar pozdravlja pobudo agencije za nadaljnji razvoj svojega sistema za načrtovanje in spremljanje pogodbenih rokov za subvencije; ugotavlja tudi, da je od leta 2009 agencija za svoje dejavnosti izvajala postopke ocenjevanja in upravljanja tveganja;

      Upravljanje subvencij

               14.

               ugotavlja, da je Računsko sodišče že drugo zaporedno leto poročalo, da ja agencija izvajala izplačila na podlagi enostranskih sklepov o subvenciji, ki jih je podpisala sama, čeprav veljavna pravila ne predvidevajo takšne vrste instrumentov; ugotavlja, da je bil znesek, izplačan leta 2009, več kot 28 000 000 EUR, za leto 2008 pa 17 000 000 EUR; vendar pozdravlja pobudo agencije, da, v odgovor na ugotovitve Računskega sodišča, podpiše okvirni sporazum o partnerstvu z obmejnimi organi držav članic;

               15.

               poziva agencijo, naj izboljša upravljanje svojih subvencij:

                           —

                           z izvajanjem kontrol o upravičencih subvencij na mestu samem,

                           —

                           s spodbujanjem standardnih stroškov na enoto na kategorijo, namesto subvencij na osnovi vračanja upravičenih stroškov,

                           —

                           z jasnim opisom, sporočanjem in spremljanjem odgovornosti akterjev,

                           —

                           z nudenjem operacijskega načrta, ki ga bodo odobrili vsi akterji;

      Točnost operativnega proračuna

               16.

               zaskrbljeno ugotavlja, da je Računsko sodišče v osmih revidiranih primerih poročalo o 27 % precenitvi stroškov za vnaprejšnje financiranje mejnih organov; ugotavlja tudi, da je bilo za dejavnosti, ki so bile zaključene leta 2009, treba izdati več kot 40 nalogov za izterjavo, da bi se izterjali previsoko izplačani zneski predplačil;

      Človeški viri

               17.

               pozdravlja pobudo agencije glede sprejemanja ukrepov za povečanje objektivnosti in preglednosti postopkov zaposlovanja v skladu s priporočili Parlamenta; pravzaprav ugotavlja, da je agencija sprejela izvedbena pravila in notranje smernice za člane izbirnih komisij; zlasti čestita agenciji, da je novembra 2010 sprejela politiko zaposlovanja, ki vključuje naslednje dejanske ukrepe: spoštovanje rokov pri imenovanju članov izbirne komisije, predhodna priprava vprašanj za razgovore in vsebino pisnih preizkusov znanja, anonimno ocenjevanje pisnih preizkusov znanja; priprava vzorčnih odgovorov za vprašanja za razgovor in za pisne preizkuse, priprava zapisnikov za vsako zaposlitev, razvoj orodja za elektronsko zaposlovanje, ki bo vzpostavljeno v letu 2011, da bi olajšalo postopke zaposlovanja in izbora;

      Notranja revizija

               18.

               opaža, da je služba za notranjo revizijo leta 2009 izvedla revizijo upravljanja subvencij, da bi tako ocenila: letno načrtovanje subvencij, uporabljen pravni instrument, izvajanje subvencij ter spremljanje in poročanje;

               19.

               opaža, da je bilo od 19 priporočil službe za notranjo revizijo glede spremljanja prejšnjih priporočil primerno in učinkovito izvedenih samo šest, deset priporočil se še izvaja, tri pa so dokončana, vendar jih mora služba za notranjo revizijo še preveriti; vseeno poziva direktorja agencije, naj organ za razrešnico obvesti o vsebini priporočil, ki jih je služba za notranjo revizijo ocenila kot „zelo pomembna“, ter o ukrepih, ki so bili glede tega sprejeti;

               20.

               glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (6) o uspešnosti, finančnem upravljanju in nadzoru agencij.

      (1)  UL C 338, 14.12.2010, str. 40.

      (2)  UL L 248, 16.9.2002, str. 1.

      (3)  UL L 349, 25.11.2004, str. 1.

      (4)  UL L 357, 31.12.2002, str. 72.

      (5)  UL L 252, 25.9.2010, str. 211.

      (6)  Sprejeta besedila, P7_TA(2011)0163 (glej stran 269 tega Uradnega lista).


title: Sklep Političnega in varnostnega odbora (SZVP) 2015/927 z dne 9. junija 2015 o imenovanju vodje misije Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo) in razveljavitvi Sklepa EUSEC/1/2012 (EUSEC/1/2015)

text:
               17.6.2015

               SL

               Uradni list Evropske unije

               L 150/21

         SKLEP POLITIČNEGA IN VARNOSTNEGA ODBORA (SZVP) 2015/927
   z dne 9. junija 2015
   o imenovanju vodje misije Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo) in razveljavitvi Sklepa EUSEC/1/2012 (EUSEC/1/2015)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta 2010/565/SZVP z dne 21. septembra 2010 o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo) (1) in zlasti člena 8 Sklepa,
   ob upoštevanju naslednjega:

               (1)

               Na podlagi člena 8 Sklepa 2010/565/SZVP je Politični in varnostni odbor (PVO) pooblaščen, da v skladu s tretjim odstavkom člena 38 Pogodbe o Evropski uniji sprejema ustrezne odločitve v zvezi s političnim nadzorom in strateškim vodenjem EUSEC RD Congo, vključno z odločitvami o imenovanju vodje misije.

               (2)

               Dne 8. junija 2015 je Svet sprejel Sklep (SZVP) 2015/883 (2) o podaljšanju misije Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo) do 30. junija 2016.

               (3)

               PVO je 2. oktobra 2012 sprejel Sklep EUSEC/1/2012 (3) o imenovanju polkovnika Jean-Louisa NURENBERGA za vodjo misije EUSEC RD Congo.

               (4)

               Visoki predstavnik Unije za zunanje zadeve in varnostno politiko je predlagal, da se za vodjo misije EUSEC RD Congo s 1. julijem 2015 za obdobje enega leta imenuje polkovnik Johan DE LAERE, ki nadomesti polkovnika Jean-Louisa NURENBERGA –

         SPREJEL NASLEDNJI SKLEP:
   Člen 1
   Polkovnik Johan DE LAERE se imenuje za vodjo misije Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo) za obdobje od 1. julija 2015 do 30. junija 2016.
   Člen 2
   Sklep Političnega in varnostnega odbora EUSEC/1/2012 se razveljavi z učinkom od 1. julija 2015.
   Člen 3
   Ta sklep začne veljati na dan sprejetja.
   Uporablja se od 1. julija 2015.

      V Bruslju, 9. junija 2015

            Za Politični in varnostni odbor

            Predsednik

         W. STEVENS

      (1)  UL L 248, 22.9.2010, str. 59.

      (2)  Sklep Sveta (SZVP) 2015/883 z dne 8. junija 2015 o spremembi in podaljšanju Sklepa 2010/565/SZVP o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo) (UL L 143, 9.6.2015, str. 14).

      (3)  Sklep Političnega in varnostnega odbora EUSEC/1/2012 z dne 2. oktobra 2012 o imenovanju vodje misije Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo) (UL L 272, 6.10.2012, str. 19).


title: 2003/196/: Odločba Nadzornega organa EFTA št. 196/03/COL z dne  5. novembra 2003  o osemintrideseti spremembi procesnih in materialnih pravil na področju državne pomoči s spremembo poglavja 9B: Pritožbe – obrazec za predložitev pritožb o domnevno nezakoniti državni pomoči

text:
               10.5.2006

               SL

               Uradni list Evropske unije

               L 123/28

      ODLOČBA NADZORNEGA ORGANA EFTA

   št. 196/03/COL
   z dne 5. novembra 2003
   o osemintrideseti spremembi procesnih in materialnih pravil na področju državne pomoči s spremembo poglavja 9B: Pritožbe – obrazec za predložitev pritožb o domnevno nezakoniti državni pomoči
   NADZORNI ORGAN EFTE JE –
   OB UPOŠTEVANJU Sporazuma o Evropskem gospodarskem prostoru (1) in zlasti členov 61 do 63 ter Protokola 26 k Sporazumu,
   OB UPOŠTEVANJU Sporazuma med državami Efte o ustanovitvi Nadzornega organa in Sodišča Evropskih skupnosti (2) in zlasti člena 24, člena 5(2)(b) ter člena 1 in dela I Protokola 3 k Sporazumu (3),
   KER v skladu s členom 24 Sporazuma o Nadzornem organu in Sodišču Nadzorni organ Efte uveljavlja določbe Sporazuma EGP o državni pomoči,
   KER v skladu s členom 5(2)(b) Sporazuma o Nadzornem organu in Sodišču Nadzorni organ Efte izda obvestila ali smernice o zadevah, ki jih obravnava Sporazum EGP, če to izrecno določata navedeni sporazum ali Sporazum o Nadzornem organu in Sodišču ali če Nadzorni organ Efte meni, da je to potrebno,
   OB SKLICEVANJU na procesna in materialna pravila na področju državne pomoči (4), ki jih je 19. januarja 1994 sprejel Nadzorni organ Efte (5),
   KER je Evropska komisija 16. maja 2003 objavila nov obrazec za predložitev pritožb o domnevno nezakoniti državni pomoči (6),
   KER ta obrazec velja tudi za Evropski gospodarski prostor,
   KER je treba zagotoviti enotno uporabo pravil o državni pomoči EGP v celotnem Evropskem gospodarskem prostoru,
   KER naj bi v skladu s točko II pod naslovom „SPLOŠNO“ na koncu Priloge XV k Sporazumu EGP Nadzorni organ Efte po posvetovanju s Komisijo sprejel akte, ki ustrezajo tistim, ki jih je sprejela Evropska komisija,
   PO POSVETOVANJU z Evropsko komisijo,
   OB SKLICEVANJU, da se je Nadzorni organ Efte o tej temi posvetoval z državami Efte na večstranskem srečanju 20. junija 2003 –
   SKLENIL:

               1.

               Smernice državne pomoči se spremenijo z dodatkom novega poglavja 9B „Pritožbe – obrazec za predložitev pritožb o domnevno nezakoniti državni pomoči“.

               2.

               Nov oddelek III „Obrazec za predložitev pritožb o domnevno nezakoniti državni pomoči“ se vpiše v Prilogo I k Smernicam državne pomoči.

               3.

               Novo poglavje 9B in novi oddelek III Priloge I k Smernicam državne pomoči sta zajeta v Prilogi k tej odločbi.

               4.

               Države Efte se obvestijo z dopisom, ki vsebuje izvod te odločbe in Prilogo.

               5.

               Evropska komisija se v skladu točke (d) Protokola 27 Sporazuma EGP obvesti z izvodom te odločbe skupaj s Prilogo.

               6.

               Odločba, vključno s Prilogo, se objavi v oddelku EGP in Dopolnilu EGP k Uradnemu listu Evropske unije.

               7.

               Ta odločba je verodostojna v angleškem jeziku.

      V Bruslju, 5. novembra 2003

            Za Nadzorni organ Efte

         Einar M. BULL

            Predsednik

         Hannes HAFSTEIN

            Član kolegija

      (1)  V nadaljnjem besedilu Sporazum EGP.

      (2)  V nadaljnjem besedilu Sporazum o Nadzornem organu in Sodišču.

      (3)  Protokol 3 Sporazuma o Nadzornem organu in Sodišču, ki so ga države Efta spremenile 10. decembra 2001. Spremembe so začele veljati 28. avgusta 2003.

      (4)  V nadaljnjem besedilu Smernice o državni pomoči.

      (5)  Prvotno objavljena v UL L 231, 3.9.1994, in v Dopolnilu EGP k UL 32 istega dne, kakor so bila nazadnje spremenjena s sklepom Kolegija št. 264/02COL z dne 18.12.2002, še neobjavljena.

      (6)  Obrazec za predložitev pritožb o domnevno nezakoniti državni pomoči (UL C 116, 16.5.2003, str. 3).

      PRILOGA

         „9B PRITOŽBE – OBRAZEC ZA PREDLOŽITEV PRITOŽB O DOMNEVNO NEZAKONITI DRŽAVNI POMOČI
         Člen 1(3) v delu I ter člen 2(1) v delu II Protokola 3 k Sporazumu o Nadzornem organu in Sodišču zagotavljata, da je Nadzorni organ Efte pravočasno obveščen, kar mu omogoča, da lahko predloži pripombe na kakršne koli načrte izvedbe ali spremembe pomoči. Zadevne države Efte ne smejo izvajati svojih predlaganih ukrepov, dokler v tem postopku ni sprejeta dokončna odločitev.
         Pomoč, ki se je izvajala v nasprotju z zgoraj navedenimi določbami pomeni ‚nezakonito pomoč’.
         V skladu s členom 10(1) v delu II Protokola 3 k Sporazumu o Nadzornem organu in Sodišču Nadzorni organ Efte, ko razpolaga z informacijami iz katerega koli vira o domnevno nezakoniti pomoči, te informacije brez odlašanja preuči.
         Poleg tega lahko v skladu s členom 20(2) v delu II zgoraj navedenega Protokola, vsaka zainteresirana stranka obvesti Nadzorni organ Efte o domnevno nezakoniti pomoči in vsaki domnevni zlorabi pomoči (v nadaljnjem besedilu pritožba).
         Vsaka oseba ali podjetje lahko predloži pritožbo Nadzornemu organu Efte. Postopek je brezplačen. Ko Nadzorni organ Efte preiskuje pritožbe, mora spoštovati procesna pravila, določena v Protokolu 3 k Sporazumu o Nadzornem organu in Sodišču ter zlasti pravice zadevne države Efta do obrambe.
         Poleg predložitve pritožbe Nadzornemu organu Efte je ponavadi za tretjo osebo, katere interesi so bili oškodovani z dodelitvijo nezakonite pomoči, možno, da zadevo predstavi na nacionalnem sodišču.
         Vendar Nadzorni organ Efte ne more ponuditi nasveta glede nacionalnih postopkov, ki so na voljo v posameznih primerih.
         Obrazec za pritožbo v Prilogi I, oddelku III teh Smernic določa podatke, ki jih Nadzorni organ Efte potrebuje za preiskavo na podlagi pritožbe o domnevno nezakoniti ali zlorabljeni pomoči. V primeru, ko ni možno izpolniti vseh podatkov na obrazcu, se navedejo razlogi za to.
         Obrazec je na voljo na spletnem strežniku Nadzornega organa Efte na naslednjem naslovu: http://www.eftasurv.int
         Spletna stran Nadzornega organa Efte vsebuje tudi veliko uporabnih informacij o pravilih državne pomoči, ki se uporabljajo v Evropskem gospodarskem prostoru, kar lahko pomaga pritožnikom ali njihovim svetovalcem pri izpolnitvi obrazca.
         Obrazec se lahko pošlje na naslednji naslov:

                     EFTA Surveillance Authority

                     Competition and State Aid Directorate

                     74, Rue de Trèves

                     B-1040 Brussels

               ODDELEK III
         Obrazec za predložitev pritožb o domnevno nezakoniti državni pomoči
         Ta obrazec lahko pošljete na naslednji naslov:

                     EFTA Surveillance Authority

                     Competition and State Aid Directorate

                     74, Rue de Trèves

                     B-1040 Brussels

               I.A   Podatki pritožnika
         I.1   Priimek in ime pritožnika ali ime podjetja:
         I.2   Naslov ali registriran sedež:
         I.3   Telefon, telefaks, spletni naslov:
         I.4   Ime, naslov, telefon, telefaks, spletni naslov kontaktne osebe:
         I.5   Če je pritožnik podjetje, kratka predstavitev pritožnika in njegovega področja ter kraja dejavnosti:
         I.6   Na kratko povzemite, kako dodelitev domnevne pomoči vpliva na interese pritožnika:
         I.B   Podatki predstavnika pritožnika
         I.7   Če je pritožba predložena v imenu koga drugega (osebe ali podjetja), navedite ime, naslov, telefaks, spletni naslov predstavnika in priložite pisno potrdilo, da je predstavnik pooblaščen.
         II.   Podatki države Efte
         II.1   Država Efta:
         II.2   Raven, na kateri je bila dodeljena domnevno nezakonita državna pomoč:

                     —

                     centralna vlada

                     —

                     regija (navedite)

                     —

                     drugo (navedite)

               III.   Podatki ukrepov v zvezi s pritožbo domnevne pomoči
         III.1   Ali se pritožujete o domnevni shemi pomoči ali o domnevni individualni pomoči?
         III.2   Kdaj je bila domnevna pomoč dodeljena ali kdaj se je shema pomoči izvajala? Kako dolgo je trajala domnevna shema pomoči (če je znano)?
         III.3   V katerih gospodarskih sektorjih se ta domnevna pomoč uporablja?
         III.4   Kolikšen je znesek domnevne pomoči? V kakšni obliki je bila dodeljena (posojila, nepovratna sredstva, poroštva, davčne olajšave ali oprostitve itd.)?
         III.5   Kdo je upravičenec? V primeru sheme, kdo je upravičen do domnevne pomoči?
         Zagotovite čim več informacij, vključno z opisom glavnih dejavnosti zadevnega podjetja.
         III.6   S kakšnim namenom je bila dodeljena domnevna pomoč (če je znan)?
         IV.   Razlogi za pritožbo
         Podrobno navedite razloge za pritožbo, vključno z razlogi, zakaj ste se pritožili, katera pravila EGP zakonodaje so bila prekršena z dodelitvijo zadevne pomoči in kako je to vplivalo na konkurenco v Evropskem gospodarskem prostoru ter trgovino med pogodbenicami Sporazuma.
         Če je domnevna pomoč škodila vašim poslovnim interesom, razložite kako.
         V.   Podatki o drugih postopkih
         V.1   Podrobnosti o kakršnih koli predlogih, ki ste jih že poslali Nadzornemu organu Efte (če je možno, priložite izvode korespondence):
         V.2   Podrobnosti o kakršnih koli predlogih, ki ste jih že poslali Evropski komisiji (če je možno, priložite izvode korespondence):
         V.3   Predlogi, ki ste jih že poslali nacionalnim organom (npr. centralnim, regionalnim ali lokalnim telesom vlade, varuhu človekovih pravic itd.; če je možno, priložite izvode korespondence):
         V.4   Uporaba nacionalnih sodišč ali drugih postopkov (npr. arbitracije ali sprave). (Navedite če je bila dosežena odločitev ali dodeljena nagrada in priložite izvod, če je primerno):
         VI.   Dokazila
         Navedite katere koli dokumente ali dokaze, ki so bili predloženi v podporo pritožbe in priložite izvode. Ko je možno, zagotovite izvod nacionalnega zakona ali drugih ukrepov, uporabljenih za pravno podlago za plačilo domnevne pomoči.
         VII.   Zaupnost
         Zavedati se morate, da bo zaradi zaščite pravic do obrambe zadevne države Efta Nadzorni organ Efte morda moral razkriti vašo identiteto in kakršna koli dokazila ali njihovo vsebino državi Efte. Jasno označite, če ne želite, da se vaša identiteta ali določeni dokumenti razkrijejo, in jasno navedite, kateri deli so zaupni in navedite razloge za to.
         Kraj, datum in podpis pritožnika“


title: Sklep Sveta z dne 25. julija 1977 o sklenitvi Konvencije o varstvu Sredozemskega morja pred onesnaženjem in Protokola o preprečevanju onesnaženja Sredozemskega morja zaradi odmetavanja z ladij in zrakoplovov

text:
Pomembno pravno obvestilo

|

31977D0585

Uradni list L 240 , 19/09/1977 str. 0001 - 0002 finska posebna izdaja: poglavje 11 zvezek 3 str. 0176  španska posebna izdaja: poglavje 15 zvezek 2 str. 0003  švedska posebna izdaja: poglavje 11 zvezek 3 str. 0176  portugalska posebna izdaja poglavje 15 zvezek 2 str. 0003

		Sklep Svetaz dne 25. julija 1977o sklenitvi Konvencije o varstvu Sredozemskega morja pred onesnaženjem in Protokola o preprečevanju onesnaženja Sredozemskega morja zaradi odmetavanja z ladij in zrakoplovov(77/585/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ker člen 24 Konvencije o varstvu Sredozemskega morja pred onesnaženjem predvideva, da so Konvencija in protokoli, ki se nanašajo nanjo, na voljo za podpis Evropski gospodarski skupnosti;ob upoštevanju deklaracije Sveta Evropskih skupnosti in predstavnikov vlad držav članic, ki so se sestali v okviru Sveta, z dne 22. novembra 1973 o programu ukrepanja Evropskih skupnosti v zvezi z okoljem [2];ker navedeni program med drugim poudarja dejstvo, da onesnaževanje morja vpliva na celotno Skupnost tako zaradi ključne vloge, ki jo ima morje pri ohranjanju in razvoju vrst, kot zaradi pomena pomorskega prometa za skladen gospodarski razvoj Skupnosti;ker poleg tega navedeni program in Direktiva Sveta 76/464/EGS z dne 4. maja 1976 o onesnaževanju zaradi odvajanja nekaterih nevarnih snovi v vodno okolje Skupnosti [3] predvidevata, da mora Skupnost izvesti nekatere ukrepe, da bi zmanjšala različne oblike onesnaževanja morja;ker Konvencija o varstvu Sredozemskega morja pred onesnaženjem zlasti določa, da je treba sprejeti ustrezne ukrepe, da se prepreči in zmanjša onesnaževanje z odmetavanjem z ladij in zrakoplovov, onesnaževanje zaradi raziskovanja in izkoriščanja epikontinentalnega pasu, morskega dna in njegovega podzemlja ter onesnaževanje iz virov na kopnem;ker člen 23 Konvencije predvideva, da nobena stranka ne more postati pogodbenica Konvencije, če hkrati ne postane pogodbenica vsaj enega protokola, in da nobena stranka ne more postati pogodbenica Protokola, če ni ali hkrati ne postane pogodbenica Konvencije;ker se zdi potrebno, da Skupnost sklene to konvencijo in Protokol o varstvu Sredozemskega morja pred onesnaženjem zaradi odmetavanja z ladij in zrakoplovov, da bi v okviru delovanja skupnega trga uresničila enega od ciljev Skupnosti na področju varstva okolja in kakovosti življenja; ker poleg tega Pogodba ne predvideva pooblastil, potrebnih v ta namen;ker sta bila Konvencija in navedeni protokol podpisana v imenu Skupnosti 13. septembra 1976,SKLENIL:Člen 1Konvencija o varstvu Sredozemskega morja pred onesnaženjem in Protokol o preprečevanju onesnaženja Sredozemskega morja zaradi odmetavanja z ladij in zrakoplovov se s tem skleneta v imenu Evropske gospodarske skupnosti.Besedili Konvencije in Protokola sta priloženi temu sklepu.Člen 2Predsednik Sveta Evropskih skupnosti v imenu Evropske gospodarske skupnosti deponira listino o sklenitvi Konvencije, predvideno v členu 25 Konvencije [4].V Bruslju, 25. julija 1977Za SvetPredsednikH. Simonet[1] UL C 259, 4.11.1976, str. 42.[2] UL C 112, 20.12.1973, str. 1.[3] UL L 129, 18.5.1976, str. 23.[4] Datum začetka veljavnosti Konvencije in Protokola bo generalni sekretariat Sveta objavil v Uradnem listu Evropskih skupnosti.--------------------------------------------------


title: Sklep Sveta guvernerjev z dne 31. decembra 2012 o povečanju kapitala Evropske investicijske banke

text:
               6.4.2013

               SL

               Uradni list Evropske unije

               C 100/7

         SKLEP SVETA GUVERNERJEV
   z dne 31. decembra 2012
   o povečanju kapitala Evropske investicijske banke
   2013/C 100/03
   SVET GUVERNERJEV EVROPSKE INVESTICIJSKE BANKE JE –
   OB UPOŠTEVANJU členov 4(3) in 5(2) statuta,
   OB UPOŠTEVANJU,

               (1)

               da je naloga banke določena v členu 309 Pogodbe o delovanju Evropske unije,

               (2)

               da nedavna gospodarska gibanja v EU zahtevajo okrepljeno ukrepanje EIB, zlasti glede na povabilo Evropskega sveta, naj EIB pripomore k trajnostni rasti in zaposlovanju v EU,

               (3)

               da je povečanje kapitala z dejanskim denarnim vplačilom obstoječih delničark najbolj učinkovit način za izboljšanje posojilne sposobnosti EIB in hkrati utrditev njenega kapitalskega položaja, s čimer se banka odziva na trenutne potrebe in obenem zanesljivo ohranja najvišjo boniteto na finančnih trgih,

               (4)

               da je ključno, da vse razpoložljivo financiranje EIB v EU optimalno prispeva k trajnostni rasti in zaposlovanju v vseh državah članicah, posebno pa v manj razvitih regijah,

               (5)

               da bo EIB ohranila sektorski pristop, skladen s cilji strategije Evropa 2020, obenem pa bo v sodelovanju z državami članicami zasnovala v rezultate usmerjene naložbene strategije, ki bodo ustrezno prilagojene regionalnim prednostnim področjem rasti in jih bo začela uporabljati v letu 2013,

               (6)

               da mora banka ohraniti najvišji standard kakovosti svojega kreditnega portfelja in ostati zanimiva partnerka v vseh državah članicah EU, hkrati pa mora zagotoviti optimalno dodano vrednost svojih poslov,

               (7)

               da naj bi se v skladu z razpravo Sveta direktorjev o kapitalskih zahtevah banke, ki je potekala na seji z dne 24. julija 2012, vpisani kapital banke povečal na 242 392 989 000 EUR; da naj bi se vplačani delež s 5 odstotkov povečal na 8,919255272 odstotka vpisanega kapitala, ki naj bi ga financirale države članice sorazmerno s svojimi sedanjimi deleži v kapitalu EIB, banka pa naj bi postopoma ponovno oblikovala rezervni sklad v višini do 10 odstotkov vpisanega kapitala, kot zahteva statut,

         OB UPOŠTEVANJU, da bo 1. julija 2013, po začetku veljavnosti Pogodbe o pristopu Hrvaške, Hrvaška postala članica banke; ob tej priložnosti bo obravnavano novo povečanje kapitala, da bi se ohranila skladnost med deležem Hrvaške v banki in njenim relativnim bruto domačim proizvodom v Evropski uniji, kot ga je objavil Eurostat pred pristopom –
   SOGLASNO ODLOČIL, na predlog Sveta direktorjev, v skladu s členoma 4(3) in 5(2) statuta, da:

               1.

               se z učinkom od 31. decembra 2012 kapital banke poveča, kot sledi:
               kapital, ki ga vpišejo države članice, se poveča sorazmerno za 10 milijard EUR, in sicer z 232 392 989 000 EUR na 242 392 989 000 EUR. Skupni prispevek kapitala se med države članice razdeli, kot je opisano v nadaljevanju:

                           Nemčija

                           1 617 003 000

                           Francija

                           1 617 003 000

                           Italija

                           1 617 003 000

                           Združeno Kraljestvo

                           1 617 003 000

                           Španija

                           970 202 000

                           Belgija

                           448 222 000

                           Nizozemska

                           448 222 000

                           Švedska

                           297 351 000

                           Danska

                           226 947 500

                           Avstrija

                           222 499 500

                           Poljska

                           206 984 000

                           Finska

                           127 834 500

                           Grčija

                           121 579 000

                           Portugalska

                           78 351 000

                           Češka

                           76 379 000

                           Madžarska

                           72 258 000

                           Irska

                           56 737 000

                           Romunija

                           52 395 000

                           Slovaška

                           25 999 500

                           Slovenija

                           24 138 000

                           Bolgarija

                           17 652 000

                           Litva

                           15 146 000

                           Luksmeburg

                           11 347 500

                           Ciper

                           11 127 000

                           Latvija

                           9 243 000

                           Estonija

                           7 138 000

                           Malta

                           4 235 500

                     Ta kapital se šteje za del vpisanega in vplačanega kapitala, s čimer se vplačani kapital banke poveča z 11 619 649 450 EUR na 21 619 649 450 EUR.

               2.

               Zaradi tega povečanja se delež, ki ga vplačajo države članice, s 5 odstotkov poveča na povprečno 8,919255272 odstotka vpisanega kapitala.

               3.

               Vsaka država članica vplača svoj delež povečanja kapitala čim prej po datumu odobritve Sveta guvernerjev, vendar najpozneje 31. marca 2013. Države članice, ki so banko obvestile najpozneje do 14. septembra 2012, bodo svoj delež povečanja kapitala lahko vplačale v treh obrokih, in sicer 50 odstotkov do 31. marca 2013, preostalih 50 odstotkov pa v dveh enakih delih do 31. marca 2014 in 31. marca 2015;

         ZATO

               4.

               se statut banke z učinkom od 31. decembra 2012 spremeni, kot sledi:

                           Prvi pododstavek člena 4(1) statuta banke se glasi:

                              „Kapital banke je 242 392 989 000 EUR, države članice pa so vpisala naslednje deleže:

                                          Nemčija

                                          39 195 022 000

                                          Francija

                                          39 195 022 000

                                          Italija

                                          39 195 022 000

                                          Združeno Kraljestvo

                                          39 195 022 000

                                          Španija

                                          23 517 013 500

                                          Belgija

                                          10 864 587 500

                                          Nizozemska

                                          10 864 587 500

                                          Švedska

                                          7 207 577 000

                                          Danska

                                          5 501 052 500

                                          Avstrija

                                          5 393 232 000

                                          Poljska

                                          5 017 144 500

                                          Finska

                                          3 098 617 500

                                          Grčija

                                          2 946 995 500

                                          Portugalska

                                          1 899 171 000

                                          Češka

                                          1 851 369 500

                                          Madžarska

                                          1 751 480 000

                                          Irska

                                          1 375 262 000

                                          Romunija

                                          1 270 021 000

                                          Slovaška

                                          630 206 000

                                          Slovenija

                                          585 089 500

                                          Bolgarija

                                          427 869 500

                                          Litva

                                          367 127 000

                                          Luksemburg

                                          275 054 500

                                          Ciper

                                          269 710 500

                                          Latvija

                                          224 048 000

                                          Estonija

                                          173 020 000

                                          Malta

                                          102 665 000“

                           Prvi odstavek člena 5 statuta banke se spremeni tako, da se glasi:

                              „Države članice vplačajo vpisani kapital v višini povprečno 8,919255272 % zneskov iz člena 4(1).“

               5.

               Ta sklep se objavi v Uradnem listu Evropske unije.

            Za Svet guvernerjev

            Predsednik

         G. MATOLCSY

            Sekretar

         A. QUEREJETA


title: Odločba Komisije z dne 23. decembra 2003 o nadaljevanju primerjalnih poskusov in testiranja Skupnosti z razmnoževalnim materialom okrasnih rastlin Chamaecyparis, Ligustrum vulgare, Euphorbia fulgens in cvetnih čebulic (Narcissus) na podlagi Direktive Sveta 98/56/ES, ki so se začeli leta 2003, v letu 2004

text:
Pomembno pravno obvestilo

|

32004D0060

Uradni list L 012 , 17/01/2004 str. 0052 - 0052

		Odločba Komisijez dne 23. decembra 2003o nadaljevanju primerjalnih poskusov in testiranja Skupnosti z razmnoževalnim materialom okrasnih rastlin Chamaecyparis, Ligustrum vulgare, Euphorbia fulgens in cvetnih čebulic (Narcissus) na podlagi Direktive Sveta 98/56/ES, ki so se začeli leta 2003, v letu 2004(2004/60/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 98/56/ES z dne 20. julija 1998 o trženju razmnoževalnega materiala okrasnih rastlin [1],ob upoštevanju Odločbe Komisije 2002/744/ES z dne 5. septembra 2002 o postopkih za primerjalne poskuse in testiranje razmnoževalnega materiala okrasnih rastlin Skupnosti po Direktivi Sveta 98/56/EGS [2] in zlasti člena 3 Odločbe,ob upoštevanju naslednjega:(1) Odločba 2002/744/ES določa postopke primerjalnih poskusov in testiranja, ki jih je treba opraviti na podlagi Direktive 98/56/ES v zvezi z okrasnimi rastlinami Chamaecyparis, Ligustrum vulgare, Euphorbia fulgens in cvetnimi čebulicami (Narcissus) v letih 2003 do 2005.(2) Testiranja in poskuse, opravljene v letu 2003, bi bilo treba nadaljevati v letu 2004 –SPREJELA NASLEDNJO ODLOČBO:Edini členPrimerjalni poskusi in testiranja Skupnosti, ki so se začeli leta 2003 z razmnoževalnim materialom okrasnih rastlin Chamaecyparis, Ligustrum vulgare, Euphorbia fulgens in cvetnih čebulic (Narcissus), se nadaljujejo v letu 2004 v skladu z Odločbo 2002/744/ES.V Bruslju, 23. decembra 2003Za KomisijoDavid ByrneČlan Komisije[1] UL L 226, 13.8.1998, str. 16. Direktiva, kakor je bila nazadnje spremenjena z Direktivo 2003/61/ES (UL L 165, 3.7.2003, str. 23).[2] UL L 240, 7.9.2002, str. 63.--------------------------------------------------